Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: 1997. évi C. törvény 2. §-ának hatálya alá tartozó választások helyi, területi előkészítésére, lebonyolítására felhasználandó pénzeszközök feletti kötelezettségvállalásra a
Paragraph Index: 446

88. § Az Ámr. a következő 164/A. §-sal és az azt megelőző címmel egészül ki: „Adatszolgáltatás egyes államháztartáson kívüli szervezetekről és tevékenységeikről a kormányzati szektorba történő besorolás eldöntéséhez, illetve végrehajtásához 164/A. § Az Európai Unió, az Egyesült Nemzetek Szervezete, a Nemzetközi Valutaalap, a Nemzetközi Gazdasági Együttműködési és Fejlesztési Szervezet, valamint más nemzetközi szervezetek által előírt szabványoknak való megfelelés érdekében a kormányzati szektor fogalmába tartozó államháztartáson kívüli szervezetek körének meghatározásához e szervezetek tevékenységére vonatkozóan tulajdonosaiknak, felügyeleti szerveiknek, illetve finanszírozó költségvetési fejezetüknek éves és évközi adatszolgáltatást kell teljesíteniük a 20. számú mellékletben foglaltak szerint.”

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes